કોર્પોરેટ બાબતોના મંત્રાલયે મંગાવેલા સૂચનોના એક ભાગરૃપે નવા કંપની ધારામાં મોટાભાગની ખાનગી પરંતુ અનલિસ્ટેડ કંપનીઓએ વધુ રાહતો માગી છે જેની ઉપર કોર્પોરેટ મંત્રાલય વિચારણા કરી રહ્યું છે. સૂત્રોએ કહ્યું હતું કે મંત્રાલયને પહેલી જુલાઇ સુધી એક હજાર કરતાં પણ વધુ સૂચનો મળ્યા હતા. કેટલાકે એવું સુચન કર્યુંં હતું કે ડિપોઝિટ સ્વિકારનાર ખાનગી કંપનીઓ ઉપર કોઇ પણ જાતની શરતો લાદવી જોઇએ નહીં. નવા કંપની ધારામાં ખાનગી કંપનીઓ ઉપર એના સભ્યો પાસેથી ભંડોળ લેવા અથવા તો ડિપોઝિટો સ્વિકારવા ઉપર પ્રતિબંધ લાદવામાં આવ્યો છે. મંત્રાલયને મળેલા એક સૂચનમાં કહેવામાં આવ્યું હતું કે સભ્યો પાસેથી ભંડોળ મેળવવા ઉપર રાહત આપવી જોઇએ અને નોંધાયેલા વેલ્યુઅરેસ પાસેથી મુલ્યાંકન કરાવ્યા વગર ખાનગી કંપનીઓને મુક્તિ આપવી જોઇએ.